Mosaïek van Maria – eShop @ BM
BYBELSTUDIES Mosaïek van Maria
In hierdie boek gee sy dan vir haar lesers verskeie blikke op Maria. In die proses word daar vir ons nuwe moontlikhede en vars insigte gebore. En gebore is die woord wat alle gelowiges oor die hele spektrum van geloofstradisies aan Maria sal koppel. Want uit haar is ons Verlosser, Jesus Christus, gebore.
SKU: 9780864879165 Category: BYBELSTUDIES
SUBTITEL: Miriam van Nasaret. Ingeweef in God se verhaal
AANTAL BLADSYE: 132
OPSOMMING: Lisel Joubert vertel sy wou al lankal ŉ boek oor Maria skryf. Om verskeie redes: Sy is Jesus se ma, maar ook ŉ doodgewone meisie wat deur ŉ engel verras is. Sy is die vrou in die Jesusverhaal. Sy was nog altyd vir baie mense ŉ ware toonbeeld van geloof. Natuurlik dra sy ook ŉ stukkie gevaar in haar.
Ons ervaring is dat Maria die hele tyd in die agtergrond ís, maar dat niemand oor haar praat nie. Hoekom nie? Miskien oor die vrees dat sy dieselfde rol as heiliges in die Katolieke tradisies sal inneem.
Die grootste rede waarom Lisel Joubert oor Maria wou skryf, was egter haar nuuskierigheid. Sy wou verstaan wat met Maria gebeur het en sy wou weet wat Maria vandag vir ons oor God kan leer. Want Maria se verhaal gee ons inderdaad meer begrip van wie God is.
In hierdie boek gee sy dan vir haar lesers verskeie blikke op Maria. In die proses word daar vir ons nuwe moontlikhede en vars insigte gebore. En gebore is die woord wat alle gelowiges oor die hele spektrum van geloofstradisies aan Maria sal koppel.
Want uit haar is ons Verlosser, Jesus Christus, gebore.
Lisel Joubert is ŉ teoloog en ­predikant in die NG gemeente Gansbaai. Sy het ŉ dok­tors­­graad in Ou Testament ver­werf. Haar pas­sie is om mense te leer hoe om die Bybel beter te verstaan en om hulle bekend te stel aan die ryk geskiedenis van die Christe­like tradi­sie. Sy is betrok­ke by teologiese afstandson­der­rig, veral in die dissi­pline van Kerkgeskiedenis. Lisel woon in Gansbaai saam met haar man en twee kinders.